
Par apropriācijas pārdali starp pasākumiem Iekšlietu ministrijas budžeta apakšprogrammas 06.01.00 "Valsts policija" ietvaros

· 1. Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 59. pantu, atļaut Iekšlietu ministrijai budžeta apakšprogrammā 06.01.00 "Valsts policija" samazināt finansējumu 375 000 euro apmērā 2025.–2027. gada prioritārajam pasākumam "Elektroniskās uzraudzības sistēmas ieviešana un uzturēšana" un palielināt finansējumu 375 000 euro apmērā operatīvo transportlīdzekļu iegādei ar speciālo aprīkojumu, lai stiprinātu Valsts policijas tehniskās spējas sniegt nepieciešamo atbalstu Valsts robežsardzei Latvijas Republikas–Baltkrievijas Republikas valsts robežas robežapsardzības nodrošināšanā.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

